Tilsynspolitik 2015 for tilbud efter Servicelovens § 83 
Sagsfremstilling 
14.    Tilsynspolitik 2015 for tilbud efter Servicelovens § 83  
                                                                                                                        Åbent 
Sagsnr.: 326-2014-131693     J.nr.: 27.12.16            Alberte Overgaard.: 326-2014-374958 
  
[adresse] 
Kommunalbestyrelsen skal efter Serviceloven § 151c udarbejde og offentliggøre en tilsynspolitik for alle sine tilbud 
efter servicelovens § 83, dvs. personlig og praktisk hjælp samt madservice til borgere i eget hjem efter reglerne om 
frit valg af leverandør.  
Herudover skal Kommunalbestyrelsen som led i tilsynsforpligtelsen hver år foretage mindst et uanmeldt tilsyn på 
plejehjem m.v. Tilsynet omfatter indsatsen over for de beboere og lejere, der modtager kommunale serviceydelser. 
Kommunalbestyrelsen har ansvaret for at følge op på, om borgere, der er visiteret til hjælp efter Servicelovens § 83, 
modtager den rette hjælp, samt om der bliver leveret pleje og omsorg af høj kvalitet. 
Tilsynspolitikken skal beskrive, hvordan kommunen udfylder allerede eksisterende lovmæssige rammer for tilsyn og 
opfølgning. Politikken skal desuden indeholde retningslinjer og procedurer for, hvordan der føres tilsyn med de 
kommunale og private leverandører på området, herunder på hjælpens udførelse. 
Kommunalbestyrelsen godkendte den 23. januar 2013 den i KKR-regi udarbejdede kvalitetsstandard vedr. det 
generelle tilsyn, hvilken danner baggrund for det enkelte tilsyn. Den anviser også, at der, udover tilsyn på 
plejecentrene, skal udføres tilsyn med alle fritvalgsleverandører, som der samarbejdes med. Pt. samarbejdes der 
med de tre kommunale integrerede ordninger samt 10 private leverandører, herunder 2 som leverer personlig pleje. 
  
BEHANDLING 
Direktionen, Ældre- og Sundhedsudvalget, Ældrerådet, Ældre- og Sundhedsudvalget, Økonomiudvalget, 
Kommunalbestyrelsen. 
  
INDSTILLING 
Visitations- og hjælpemiddelchefen indstiller, at forslag til Tilsynspolitik 2015 godkendes  
  
ØKONOMISKE KONSEKVENSER 
Udgifter til opgaven løses indenfor Visitations- og Hjælpemiddelenhedens eget budget. 
Direktionens møde den 25. november 2014: 
Direktionen vedtog at anbefale visitations- og hjælpemiddelchefens indstilling. 
Ældre- og Sundhedsudvalgets møde den 1. december 2014: 
Udvalget vedtog at udsætte sagen til næste møde. 
Administrativ bemærkning den 15. december 2014:                
 
Hvis Kvalitetsstandard vedr. det generelle tilsyn, godkendt januar 2013, annulleres, kan det foreslås, at de enkelte 
kommunale tilsynsrapporter sendes til behandling i Ældre- og Sundhedsudvalget. Der kan fortsat udarbejdes en 
årsrapport. Tilsynspolitikken vil efterfølgende blive tilrettet med denne beslutning. 
Ældre- og Sundhedsudvalgets møde den 12. januar 2015: 
Udvalget vedtog at sende sagen til høring i Ældrerådet, idet udvalget anbefaler, at den politiske proces er som 
beskrevet i de administative bemærkninger. 
Ældrerådets møde den 26. januar 2015: 
Ældrerådet  vedtog at anbefale direktionens indstilling samt at tiltræde den administrative bemærkning af 15. 
december 2014. 
Ældre- og Sundhedsudvalgets møde den 2. februar 2015: 
Udvalget vedtog at anbefale Direktionens indstilling, dog således at den politiske proces er som beskrevet i de 
administrative bemærkninger af 15. december 2014. 
Økonomiudvalgets møde den 18. februar 2015: 
Økonomiudvalget vedtog at anbefale Ældre- og Sundhedsudvalgets indstilling. 
  
Bilag 
  
  
  
  
  
Kommunalbestyrelsens møde den 25. februar 2015: 
Kommunalbestyrelsen vedtog at godkende Økonomiudvalgets indstilling. 
Forslag tilsynspolitik 2015 
326-2014-350489 
